Спадарыня Валянціна таксама расказала пра геаграфію літаратурных сустрэч, пра дзейнасць кампаніі “Будзьма беларусамі!” і сяброў абласнога літаб’яднання “Берасцейскае вогнішча”. У зале панавала надзвычай цёплая атмасфера. Прысутныя не толькі ўважліва слухалі вершы Валянціны Осіпавай, але і самі дзяліліся сваёй творчасцю. Былая настаўніца, Анна Ўладзіміраўна Кугач, прачытала цудоўную нізку вершаў на беларускай мове, чым таксама ўразіла сваіх землякоў. З вялікай цікавасцю, асабліва школьнікі, слухачы прынялі ўдзел ў інтэлектуальна- гістарычнай віктарыне. Найбольш актыўныя ўдзельнікі атрымалі памятныя прызы і пачтоўкі. На памяць аб сустрэчы бібліятэка атрымала часопісы “Дзеяслоў” і кнігі на беларускай мове.